APCS แจงผู้ถือหุ้นใหญ่ขายหุ้นแค่ปรับโครงสร้างภายใน-ไม่กระทบการบริหาร
APCS แจงผู้ถือหุ้นใหญ่ปรับโครงสร้างภายใน ไม่กระทบการบริหาร-ดำเนินธุรกิจของบริษัท
4 พ.ย. 2559

บริษัท เอเซีย พรีซิชั่น จำกัด (มหาชน) หรือ APCS ระบุว่า ตามที่บริษัท แอ็ดวานซ์ เว็บ สตูดิโอ จำกัด ซึ่งเป็นผู้ถือหุ้นใหญ่ของบริษัทในสัดส่วน 22.12% นั้น ได้มีการเปลี่ยนแปลงโครงสร้างการถือหุ้นภายในนั้นไม่ส่งผลกระทบต่อโครงสร้างการบริหาร และการดำเนินธุรกิจของบริษัท
ทั้งนี้บริษัทได้รับทราบว่าผู้ถือหุ้นรายใหญ่ของบริษัท แอ็ดวานซ์ เว็บ สตูดิโอ จำกัด ได้ขายหุ้นบริษัท แอ็ดวานซ์ เว็บ สตูดิโอ จำกัด ให้บริษัท เอ ดับบลิว เอส แอสเซ็ท แมเนจเมนท์ จำกัด ในสัดส่วน 99.99%  ขณะที่บริษัท เอ ดับบลิว เอส แอสเซ็ท แมเนจเมนท์ จำกัด มีผู้ถือหุ้นรายใหญ่คือ นางพิมพฤดา พิทักษ์ธีระธรรม ที่มีสัดส่วนถือหุ้น 99.98%